Csúszik a bada 2.0 frissítés - Mobil hírek - iPon - hardver és szoftver hírek, tesztek, webshop, fórum
Csúszik a bada 2.0 frissítés
Az eredeti tervek szerint a Samsung még az idei évben útjára bocsátotta volna a bada OS 2.0 frissítést a piacon lévő okostelefonjai számára, de minden jel arra utal, hogy erre idén már nem kerül sor, és a Bada rendszeres készülékkel rendelkezőknek meg kell várni a következő negyedév végét.
Az első ilyen hírek a spanyol Samsung képviselet felől érkeztek, ekkor még 2012 első negyedévéről volt szó, viszont a napokban az olaszországi részleg pontosabb menetrendet szellőztetett meg, ezek szerint a legfrissebb bada érkezésére jövő év márciusában kerülhet sor jelen állás szerint. Ez elég komoly csúszást jelent az eredeti ütemtervhez képest, ami szerint még az idei év vége előtt sor került volna erre. Bízzunk benne, hogy ezt már tartani is tudják és nem kell további késéssel számolni. A bada 2.0 nem az összes készüléken lesz elérhető, elsőként a Wave III, Wave M, és a Wave Y trió tulajdonosai örülhetnek majd neki, de hivatalosan csak a Wave 525 és a Wave 533-at zárták ki, így a többi eszköz valószínűleg idővel megkapja a rendszerfrissítést.
A bada 2.0 rengeteg újítással érkezik majd, amit a fenti kép címszavakban jól összefoglal, a felhasználók számára a legszembetűnőbb talán az új kezelőfelület lesz, de az NFC, a multitasking megjelenése, a HTML5 támogatása is nagyon fontos, főleg a jövőre nézve.
Elkepzelheto hogy a Wave 575 is megkapja a Bada 2.0-at?
2011.12.30. 11:15
hivatalosan csak a Wave 525 és a Wave 533-at zárták ki, így a többi eszköz valószínűleg idővel megkapja a rendszerfrissítést.
ennyit tudunk mondani, az 575 vmivel erősebb ezeknél, de hogy ennyi elég lesz e azt nem tudni, talán igen
3. sellorenz
2011.12.30. 13:32
Remélem a Wave S8500 meg fogja kapni...
2011.12.30. 17:28
sellorenz: megkapja. Tegnap jelent meg a legújabb béta S8500-re.
Nekem megvan a Wave 3, azon nagyon szépen ketyeg a bada 2.0!
1. sellorenz
leslieke: Gratula az uj wave 3-asodhoz. Az erdekelne, hogy a bada 2.0 alatt van-e valamilyen voip kliens, mintha azt olvastam volna valahol, hogy lesz benne. Skype-rol meg almodni sem merek....